סיפורימפו

סיפורימפו (De Fabeltjeskrant בהולנדית: עיתון המעשיות) היא סדרת ילדים הולנדית המציגה בובות בסטופ מושן. הסדרה נוצרה ב-1968 על ידי לין וואלקניר והופקה על ידי Thijs Chanowski (עונה ראשונה) ו-Loek de Levita (עונה שנייה), והסתיימה ב-1989.

בישראל הסדרה נרכשה על ידי הטלוויזיה החינוכית בשנות ה-70 של המאה ה-20 והופיעה כפינה בסדרות הילדים ציפיטפוט והבית של פיסטוק. את אדון ינשוף ואת הבובות דיבבו בין היתר גדעון זינגר, דליה פרידלנד ויוסי גרבר. שם הסדרה בעברית הוא הלחם של המילים סיפורים + פה, המוביל אל המרכיב העיקרי בתוכנית - הגשה של סיפורי מעשיות.

תקציר העלילה
כל פרק מבוסס על מעשיה של ז'אן דה לה פונטן, איזופוס, פיידורוס ותסריטים שנכתבו על ידי היוצר. הדמות הראשית נקראת בעברית "אדון ינשוף" ומופיעה בתחילת כל פרק במשפט  וקורא מתוך עיתון המעשיות את עלילת הפרק.

אתחול 
בשנת 2018, לכבוד חמישים שנה לסדרה, הופק סרט הנפשה ממוחשבת בשם "De Fabeltjeskrant: De Grote Dierenbos-spelen" ("סיפורימפו: משחקי יער החיות הגדולים"). בהמשך, בשנת 2019, הופקה סדרת אתחול בהנפשה ממוחשבת שהופצה במקור בהולנד בשירות הסטרימינג "נטפליקס". הסדרה, שכוללת ארבעה פרקים באורך 30 דקות, והסרט החלו להיות משודרים בישראל בדיבוב לעברית בערוץ כאן חינוכית ב-31 ביולי 2020, כאשר את דמותו של אדון ינשוף דיבב אלי גורנשטיין.

קישורים חיצוניים

 

 "סיפורימפו (2020)", באתר כאן חינוכית

הערות שוליים 

הטלוויזיה החינוכית הישראלית
משלים
תוכניות טלוויזיה בכיכובן של בובות
כאן חינוכית: תוכניות רכש
תוכניות טלוויזיה בשפה ההולנדית